ኢልካ ምሕታት የድሊ። ከም ኣገላልፃ ኣይተ ሙሼ፡ በዓልካ ምስ ጭቡጥ ኩነታት ምዝማድ ከምዘሎ ኮይኑ፡ ህወሓት ከምዝብሎ፡ ህዝቢ ትግራይ ሚእቲ ካብ ሚእቲ ምስ ህወሓት እንተድኣ ወጊኑ፡ ኢህወደግ ስነ-ልቦና ህዝቢ ትግራይ ንምርካብ ኣይክቐሎን። ምስቲ ህዝቢ ብምዝታይ፡ ኣብ መፃኢ ዕድል ኢትዮጵያ ንምውሳን ዝህልዎ ዕድል'ውን ኣዝዩ ፀቢብ እዩ ክኸውን። ክንዲ ድላዩ ቁፅሪ ይኹን፡ ሓደ ክልል ብሙሉእ ልቡ ምስ መንግስቲ እንተድኣ ዘይሰርሕ ኮይኑ፡ ብዙሕ ጉድኣት እዩ ዘለዎ። "ውድባት እዮም ዘይተረዳድኡ፤ ስለዚ ህዝቢ ትግራይ ልቡ ክሽፍት የብሉን። ንህዝቢ ትግራይ ምስኣን ቀሊል ዋጋ ኣይኮነን ኢለ እየ ዝኣምን" ብምባል ሓሳቦም ይዛዝሙ። ምንጪ ስእሊ, FBC እቲ ምፍልላይ ዘላቒ ኣይኮነን ዝብል እምነት ዘለዎም ኣይተ ሙሼ፡ ገመድ ህወሓትን ኢህወደግን ንሓዋሩ ተበጢሱ ክተርፍ እዩ፡ ኢሎም ኣይኣምኑን። እዚ እምነቶም፡ መራሕቲ እቲ ውድብ፡ ብነዊሕ መገዲ ቃልሲ ስለዝሓለፉ፡ ንምኽንያታውነት ቦታ ክህቡ እዮም፡ ብዝብል ሓሳብ ዝተደረኸ እዩ። ህወሓት ከም ተቓዋሚ?
